
 ROMÂNIA

 JUDEŢUL TIMIŞ

 MUNICIPIUL TIMIŞOARA

 DIRECŢIA CLĂDIRI TERENURI ŞI DOTĂRI DIVERSE I EST

 BIROUL CLĂDIRI TERENURI I EST

 NR.CT2020-  005178/15.12.2020              
RAPORT DE SPECIALITATE
privind  trecerea din domeniul public al Municipiului Timișoara în domeniul privat al Municipiului Timișoara a terenului situat în str. Soarelui nr. 6
             Având în vedere referatul de aprobare al proiectului de hotărâre nr. CT2020-005178/15.12.2020 al Primarului Municipiului Timișoara și Proiectului de Hotărâre privind trecerea din domeniul public al Municipiului Timișoara în domeniul privat al Municipiului Timișoara a imobilului-teren din str. Soarelui  nr.6, Timișoara.
Facem următoarele precizări:

             Terenul aferent construcției situate în Timișoara str. Soarelui nr.6, înscris în CF nr.448073, CF vechi 422587, având nr. top 7437/1/1, în suprafață de 546 mp, a fost inclus în inventarul domeniului public al Municipiului Timișoara, la poziția 4096, atestat prin HG849/2009 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 5141 și valoare de inventar 485.940lei.
             Imobilul situat pe terenul respectiv a fost cumpărat în baza Legii 112/1995, iar pe terenul aferent casei, în suprafață de 546 mp, curtea imobilului și grădina din str. Soarelui nr.6, are acces doar proprietarul imobilului-construcției.
             Proprietarii, Cramba Claudia Paula și Cramba Vasile C-tin, au solicitat prin adresa nr. CT2020-005178 trecerea  terenului aferent locuinței din domeniul public în domeniul privat al Municipiului Timișoara, terenul respectiv nefiind de uz sau interes public.
           Conform adresei Serviciului Juridic cu nr. UR 2020-13298/18.12.2020, nu figurează litigii pe rolul instanţelor de judecată în curs de soluţionare.    

           Având în vedere adresa Compartimentului Administrare Fond Funciar nr. CT2020-005178/16.10.2020 precizăm că pentru imobilul înscris în CF nr. 448073, avînd nr. top 7437/1/1 a fost depusă cerere de revendicare conform L15/1991, L1/2000, respective L165/2013 de către Cramba Claudia Paula și Cramba Vasile și respinsă fără a fi formulată contestație.
            Având în vedere prevederile OUG 57/2019 privind codul Administrativ, art.361, alin.(2) “Trecerea unui bun din domeniul public al unei unități administrative-teritoriale în domeniul privat al acesteia se face prin hotărâre a consiliului județean, respective a Consiliului General al Municipiului București ori a consiliului local al comunei, al orașului sau al municipiului, după caz, dacă prin lege nu se dispune altfel.”
           Potrivit OUG 57/2019, art.286, alin.(4) “Domeniul public al comunei, al orașului sau al municipiului este alcătuit din bunurile prevăzute în anexa nr.4, precum și din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public național sau jedețean.”
Conform Hotărârii nr. 2393/13.12.2018 a Curții de Apel Timiș, definitivă , prin care s-a dispus anularea parțială a Deciziei nr. 30/01.08.2016 emisă de Camera de Conturi a jud. Timiș, în ceea ce privește obligațiile instituite în cadrul măsurii de la pct.1.3 din partea dispozitivă, corespunzătoare  abaterii descries la pct.3 din partea constativă, de “readucere la starea inițială a terenurilor ce fac obiectul Legii nr.112/1995, adică proprietatea privată a Statului Român-ce au fost mutate în patrimonial public/privat al municipiului fără un drept real al municipalității, diminuând nejustificat patrimonial Statului Român pe acest segment de proprietăți cu impact negative asupra fondului extrabugetar destinat plății despăgubirilor și  de interzicere a inițierii acțiunilor prin care se solicit emiterea de hotărâri de către legislativul municipalității având ca obiect această practică.”
Având  în vedere Decizia nr.3/30.01.2017 a Înaltei Curți de Casație și Justiție  referitoare la interpretarea și aplicarea dispozițiilor art.3, art.9, art.26 alin(3) din Legea nr. 112/1995 pentru reglementarea situației juridice a unor immobile cu destinația de locuințe, trecute în proprietatea statului, cu modificările ulterioare care a decis “În interpretarea și aplicarea dispozițiilor art.3, art.9, art.26 alin.(3) din Legea nr.112/1995 pentru reglementarea situației juridice a unor immobile cu destinația de locuințe, trecute în proprietatea statului, cu modificările ulterioare, corroborate cu art.37 din Normele metodologice  privind aplicarea Legii nr.112/1995 pentru reglementarea situației juridice a unor immobile cu destinația de locuințe, trecute în proprietatea statului, sttabilite prin Hotărârea Guvernului nr.20/1996, republicată, stabilește că proprietarul construcției are dreptul să dobândească proprietatea și asupra terenului afferent acesteia și să solicite, în caz de refuz, pe calea acțiunii în justiție, obligarea la perfectarea contractului de vânzare-cumpărare. Obligatorie  potrivit dispozițiilor art.521 alin.(3) din Codul de procedură civilă.”

Luând în considerare faptul că terenul respective nu este de uz sau de interes public, imobilul-construcție situat pe teren fiind cumpărat în baza L112/1995, iar  pe terenul afferent casei, în suprafață de 546 mp, curtea imobilului și grădina  din str. Soarelui nr. 6, are acces doar proprietarul clădirii.
PROPUNEM:
        Emiterea unei hotărâri a Consiliului Local privind  trecerea din domeniul public al Municipiului Timișoara în domeniul privat al Municipiului Timișoara a terenului situat în str. Soarelui nr. 6.

